Salamon Papo
Salamon Papo (Visoko, 1901 - Koncentracijski logor Jasenovac, ?), jugoslavenski slikar ubijen u koncentracijskom logoru Jasenovac za vrijeme Drugog svjetskog rata i Holokausta.

Biografija 
Salamon Papo je rođen 1901 godine u Visokome. Nakon završene gimnazije u Banja Luci, studirao je dvije godine slikarstvo u bečkim privatnim školama. U augustu 1923 izlagao je na izložbi u povodu IV. sleta jevrejske omladine u Beogradu, zajedno sa Adolfom Weilerom, Slavkom Brillom, Danielom Kabiljom i drugima. Iste godine je upisao studij slikarstva na Akademiji likovnih umjetnosti Sveučilišta u Zagrebu. Studirao je u klasi prof. Vladimira Becića. Nakon diplome 1927 godine, Salamon je neko vrijeme radio kao nastavnik crtanja u Banja Luci, a zatim u Bihaću gdje se mogao više posvetiti slikarstvu. Za života je radio akvarele i ulja na platnu s motivima iz okolice Bihaća. Salamon se prema svome radu odnosio vrlo kritički, slike je često prepravljao, nadopunjavao ili ih iz temelja mijenjao. Prema sjećanju suvremenika, oduševljavao se ekspresionizmom. U pravo kada se smirio i počeo stvarati kvalitetnije slike, Salamon je 24. 6. 1941 godine bio uhapšen i odveden u koncentracijski logor Jasenovac. Njegove slike su pri tome bile uništene ili opljačkane. Salamon je u Jasenovcu radio u grupi logoraša keramičara. Do danas je nepoznato vrijeme njegove smrti, kao i konačna sudbina njegovih slika.

Reference

Literatura 
 

Biografije, Visoko
Jugoslavenski Jevreji
Austrougarski Jevreji
Jugoslavenski slikari
Jevrejski slikari
Umrli u Koncentracijskom logoru Jasenovac